stanford-oval/wikipedia huggingface dataset:
Truth in Numbers: Everything According to Wikipedia

| Truth in Numbers: Everything According to Wikipedia |
| --- | --- |

Ohjaaja:  Scott Glosserman Nic Hill
Käsikirjoittaja:  Scott Glosserman
Tuottaja:  Scott Glosserman Nic Hill Craig Shapiro
Säveltäjä:  Jeff MacDonald
Kuvaaja:  Eric Koretz John Murillo
Pääosat:  KRS-One Jimmy Wales Lawrence Lessig Brewster Kahle Ward Cunningham
Valmistustiedot
Valmistusmaa:   Yhdysvallat
Tuotantoyhtiö:  Nic Hill
Levittäjä:  Scott Glosserman Netflix
Ensi-ilta:  heinäkuu 2010
Kesto:  85 minuuttia
Alkuperäiskieli:  englanti
Budjetti:  55 134 USD
Aiheesta muualla
Virallinen sivusto
IMDb 
AllMovie
Truth in Numbers: Everything According to Wikipedia  on yhdysvaltalainen, yleishyödyllinen dokumenttielokuva. Sen ohjasivat Scott Glosserman ja Nic Hill. Elokuva tutkii, miten avoimen lähdekoodin ohjelmat, erityisesti Wikipedia, ovat muuttaneet maailmaa ja kuinka ne toimivat yleisesti. Elokuvan tekoon on saatu lahjoituksia yli 55 000 Yhdysvaltain dollarin edestä.
Boyce Avenue

| Boyce Avenue |
| --- | --- |

Tiedot
Toiminnassa:  2004–
Tyylilaji:  alternative rock, indie rock, pop rock
Kotipaikka:  Sarasota, Florida, Yhdysvallat
Laulukieli:  englanti
Jäsenet:  Alejandro Manzano   Fabian Manzano   Daniel Manzano  
Entiset jäsenet:  Stephen Hatker  
Levy-yhtiö:  3 Peace Records, 2006–2010, 2011–   Universal Republic, 2010–2011  
Aiheesta muualla
Kotisivut
Infobox OKNimi-testi OK: 
Boyce Avenue on yhdysvaltalainen alternative rock -yhtye, johon kuuluvat veljekset Alejandro, Daniel ja Fabian Manzano. Aiemmin yhtyeeseen kuului myös heidän ystävänsä, rumpali Stephen Hatker. Hän jätti yhtyeen vuonna 2009.
Vuonna 2007 yhtye päätti julkaista kappaleitaan YouTubessa, ja saavutti siellä suurta suosiota. Yhtye julkaisi ensimmäisen studioalbuminsa, All You’re Meant to Be, vuonna 2008. Vuonna 2010 he julkaisivat toisen albuminsa, All We Have Left.
Aiheesta muualla

Viralliset kotisivut
Tikkurilantie

| Tikkurilantie> Dickursbyvägen |
| --- | --- |
 Tikkurilantietä Hakkilassa.
Kaupunki:  Vantaa
Tieluokka:  pääkatu
Alkupiste:  Vanhan Porvoontien risteys Hakkilassa
Päätepiste:  Hämeenlinnanväylän liittymä Piispankylässä
Katso myös:  Tikkurilantie Commonsissa
Tikkurilantie (ruots. Dickursbyvägen) on itä–länsisuuntainen katu Vantaalla. Se on pääkatu, joka alkaa Hakkilasta ja päättyy Hämeenlinnanväylälle Piispankylässä. Väliin jää kuusi kaupunginosaa: Jokiniemi, Tikkurila, Viertola, Koivuhaka, Veromies ja Viinikkala. Hakkilasta Viertolaan katu on ollut osa historiallista Kuninkaantietä, ja sama osuus on tunnettu myös nimellä Kuriiritie.
Tikkurilantie ylittää muun muassa Keravanjoen, Tuusulanväylän ja Vantaanjoen.
Tikkurilan ja Veromiehen välille on linjattu Vantaan pikaraitiotie.
Rakennuksia kadun varrella

Keskusrikospoliisin esikunta (ja Rikosmuseo)
Kulttuuritehdas Vernissa
Veininmylly
Villa Söderbo
Teatteri Vantaa
Aiheesta muualla

Kuvia tai muita tiedostoja aiheesta Tikkurilantie Wikimedia Commonsissa
Kulttuuritehdas Vernissa
Tikkaskipuajat

| Tikkaskipuajat |
| --- | --- |
 Kaakaokipuaja (Xiphorhynchus susurrans)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kipuajat Dendrocolaptidae
Suku::  Tikkaskipuajat  Xiphorhynchus  Swainson, 1827
Katso myös
   Tikkaskipuajat Wikispeciesissä   Tikkaskipuajat Commonsissa 
Infobox OKVirheellinen NIMI-arvo: 
Tikkaskipuajat (Xiphorhynchus) eli aikaisemmalta nimeltään tikkakipuajat on kipuajien heimoon kuuluva lintusuku. Sen jäseniä elää Etelä- ja Keski-Amerikassa, varsinkin Amazonaksen alueella. Sukuun kuuluu 12 lajia.
Tikkaskipuajiin (Xiphorhynchus) kuuluvia lajeja

Helmirintakipuaja Xiphorhynchus spixii
Kaakaokipuaja Xiphorhynchus susurrans
Kastanjaperäkipuaja Xiphorhynchus pardalotus
Kolmiotäpläkipuaja Xiphorhynchus triangularis
Loistokipuaja Xiphorhynchus elegans
Mustaviirukipuaja Xiphorhynchus lachrymosus
Norsunluukipuaja Xiphorhynchus flavigaster
Säämiskäkurkkukipuaja Xiphorhynchus guttatus
Täpläkipuaja Xiphorhynchus erythropygius
Valkokaulakipuaja Xiphorhynchus fuscus
Viiruhuppukipuaja Xiphorhynchus ocellatus
Viirukipuaja Xiphorhynchus obsoletus
Aiheesta muualla

ITIS: Xiphorhynchus (englanniksi)
Torino Palasport Olimpico

| Palasport Olimpico |
| --- | --- |

Rakennuksen tiedot
Sijainti:  Torino, Italia
Koordinaatit:  45°02′30″N, 7°39′08″E
Avattu:  13. joulukuuta 2005
Omistaja:  Torinon kaupunki
Kustannukset:  111 miljoonaa EUR
Arkkitehti:  Arata Isozaki
Katsojakapasiteetti
 12 350 (jääkiekko) 
Lisää rakennusartikkeleitaArkkitehtuurin teemasivulla
Torino Palasport Olimpico on Torinossa, Italiassa sijaitseva monitoimihalli, joka valmistui loppuvuonna 2005. Areenalla pelattiin Torino Esposizionin lisäksi vuonna 2006 talviolympialaisten jääkiekko-otteluja, muun muassa sekä miesten että naisten turnauksen loppuottelu. Sen yleisökapasiteetti on jääkiekossa 12 350, joka tekee siitä Italian suurimman areenan. Areenalla järjestettiin vuoden 2022 Eurovision laulukilpailu.
Areenalla on esiintynyt useita tunnettuja artisteja, kuten Bruce Springsteen, Rihanna, Madonna, Lana Del Rey, Bob Dylan, Shakira ja Ariana Grande.
Boyd Devereaux

| Boyd Devereaux> Henkilötiedot |
| --- | --- |
Syntynyt: 16. huhtikuuta 1978 (ikä 46) Seaforth, Ontario
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  oikea
Pituus:  188 cm
Paino:  88 kg
Pelaajaura
Pääsarjaura:  1997–2010
Seurat:  Edmonton Oilers   Detroit Red Wings   Phoenix Coyotes   Toronto Maple Leafs   HC Lugano (NLA)
NHL-varaus:  6. varaus, 1996 Edmonton Oilers
Boyd Devereaux (s. 16. huhtikuuta 1978 Seaforth, Ontario) on kanadalainen entinen jääkiekkoilija. Hän oli pelipaikaltaan keskushyökkääjä ja hän laukoi vasemmalta. Deverereaux pelasi 11 kautta NHL-liigassa edustaen neljää eri seuraa. Devereaux voitti Stanley Cupin pelatessaan Detroit Red Wingsissä kaudella 2001–2002.
Pelaajaura

Edmonton Oilers varasi Devereaux'n ensimmäisellä kierroksella kuudennella varausvuorolla vuoden 1996 varaustilaisuudessa. Hän liittyi Oilersin joukkueeseen kaudella 1997–1998. Oilersin lisäksi Devereaux edusti NHL-urallaan Detroit Red Wingsia, Phoenix Coyotesia ja Toronto Maple Leafsia. Uransa viimeisen kauden 2009–2010 Deverereaux pelasi sveitsiläisessä HC Luganossa.
Urallaan hän pelasi 627 NHL:n runkosarjan ottelua. Näissä otteluissa hän teki 67 maalia ja 112 syöttöä eli 179 tehopistettä. Devereaux pelasi 27 NHL:n pudotuspelien ottelua. Näissä otteluissa hän teki kolme maalia ja neljä syöttöä eli seitsemän tehopistettä.
Tomáš Pöpperle

| Tomáš Pöpperle |
| --- | --- |
 Tomáš Pöpperle (2022)
Henkilötiedot
Syntynyt: 10. lokakuuta 1984 (ikä 40) Broumov, Tšekkoslovakia
Kansalaisuus:   Tšekki
Jääkiekkoilija
Pelipaikka:  maalivahti
Hanska:  vasen
Pituus:  185 cm
Paino:  85 kg
Pelinumero:  42
Pelaajaura
Pääsarjaura:  2004–
Aik. seurat:  HC Sparta Praha (ČEL) Eisbären Berlin (DEL) Syracuse Crunch (AHL) Columbus Blue Jackets (NHL) HC Plzeň (ČEL) Lev Praha (KHL) HK Sotši (KHL) Fischtown Pinguins (DEL) Kölner Haie (DEL)
NHL-varaus:  131. varaus, 2005 Columbus Blue Jackets
Tomáš Pöpperle (s. 10. lokakuuta 1984 Broumov, Tšekkoslovakia) on tšekkiläinen jääkiekkoilija, pelipaikaltaan maalivahti.
Ura > Seurajoukkueissa

Pöpperle on HC Sparta Prahan kasvatti. Hän debytoi sen edustusjoukkueessa kaudella 2003–2004, jolla pelasi yhdessä Tšekin Extraligan pudotuspeliottelussa. Hän pelasi kauden aikana myös toiseksi korkeimman sarjatason HC Berounští Medvědissä sekä 
kolmanneksi korkeimman sarjatason HC Příbramissa. Kaudella 2004–2005 hän pelasi 25 runkosarja- ja kaksi pudotuspeliottelua Sparta Prahassa sekä 16 runkosarja- ja kaksi pudotuspeliottelua Berounští Medvědissä. Hänellä oli tuolla kaudella Extraligan paras torjuntaprosentti (94,8) sekä päästettyjen maalien keskiarvo (1,58), ja kauden jälkeen hänet valittiin liigan vuoden tulokkaaksi.
Vuonna 2005 Pöpperle siirtyi Saksan DEL-liigan Eisbären Berliniin. Hän oli voittamassa kauden päätteeksi Saksan mestaruutta joukkueensa ykkösmaalivahtina. Vuonna 2006 hän siirtyi hänet vuoden 2005 NHL:n varaustilaisuuden viidennellä kierroksella varanneeseen Columbus Blue Jacketsiin. Pöpperle pelasi kaudella 2006–2007 kaksi NHL:n runkosarjaottelua, ensimmäisen 2. helmikuuta 2007, jolloin Blue Jackets kohtasi vierasottelussa Calgary Flamesin. Hänet vaihdettiin maalille kesken ottelun toisen erän Ty Conklinin tilalle. Suurimman osan kaudesta hän pelasi AHL:n Syracuse Crunchissa. Kaudella 2007–2008 hän ei pelannut yhtään ottelua NHL:ssä, vaan pelkästään AHL:ssä.
Vuonna 2008 Pöpperle palasi Tšekin liigaan. Hän pelasi kaudet 2008–2009, 2010–2011 ja 2011–2012 Sparta Prahassa sekä kauden 2009–2010 HC Plzeňissä. Hänellä oli kausina 2009–2010 ja 2011–2012 Extraligan paras päästettyjen maalien keskiarvo sekä kausista jälkimmäisellä myös paras torjuntaprosentti. Kaudeksi 2012–2013 Pöpperle siirtyi vastaperustettuun tšekkiläiseen KHL-seuraan Lev Prahaan.
Ura > Maajoukkueessa

Pöpperle on kuulunut Tšekin joukkueeseen yksissä aikuisten arvokisoissa, MM-kisoissa 2006, joissa maa voitti hopeaa. Hän ei pelannut turnauksessa yhtään ottelua. Pöpperle on edustanut Tšekkiä myös Euro Hockey Tourilla sekä juniorimaajoukkueissa, muun muassa nuorten MM-kisoissa 2004.
Aiheesta muualla

Tomáš Pöpperle The Internet Hockey Databasessa (englanniksi)
Torino di Sangro

| Torino di Sangro |
| --- | --- |

 Torino di Sangro
 Koordinaatit: 42°11′N, 14°32′E 
Valtio:   Italia
Alue:  Abruzzo
Maakunta:  Chieti
Hallinto:  
 – Hallinnon tyyppi:  Kunta
 – Pormestari:  Nino Di Fonso
Pinta-ala:  
 – Kokonaispinta-ala:  32,12 km²
Väkiluku (31.12.2017):  3 049
 – Väestötiheys:  95 as./km²
Postinumero:  66020
Infobox OKVirheellinen NIMI-arvo: 
Torino di Sangro on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 3 049 ihmistä vuonna 2017. Vuoden 2011 väestönlaskennan mukaan kunnassa oli 3 041 asukasta.
Boffaus

Boffereita: hilpari, buckler-kilpi, 2 miekkaa ja tikari.
Boffaus (myös bofferointi) on miekkailua boffereilla eli pehmustetuilla miekoilla, kilvillä, keihäillä ja muilla keskiaikaisilla asetyypeillä. Boffaus on oma lajinsa, jota harrastetaan sellaisenaan ympäri Suomea ja maailmaa. Sitä käytetään yleisesti myös liveroolipeleissä mallintamaan miekkataisteluita. Boffauksen suosio on kasvamassa  Suomessa koko ajan. Boffausta harrastetaan kaksintaisteluina, pienissä ryhmissä ja suurina taisteluina erityisesti vuotuisissa Sotahuuto-tapahtumissa.
Varusteet

Boffaus on lajina turvallinen, jos käytetyt bofferiaseet on tehty tarkoin turvallisten ohjeiden mukaiseksi. Aseiden pehmustamisen lähtökohtana on se, että lajin harrastaja ei tarvitse erillisiä suojavarusteita aloittaakseen. Kypärän käyttö on kuitenkin suositeltavaa, samoin alasuojien.
Yleisiä turvallisuusohjeita asetta tehdessä on, että runkoputki ei saa katketessaan sälöytyä teräväksi. Runkoputken pitää myös mieluummin taipua tai katketa kuin rikkoa ihmisen luita. Yleisin käytetty runkomateriaali on PVC-muoviputki. Aseen tulee olla pehmustettu vähintään 15 mm paksulla putkieristeellä kauttaaltaan, kädensijaa lukuun ottamatta. Ne osat joilla on tarkoitus osua vastustajaan tai yleensä kuvaavat aseen teriä tai vaikuttavia osia, on pehmustettava vähintään 23 mm kerroksella solumuovia, joskin suositus on käyttää paksumpaa 15 mm pehmustetta, jolloin terien pehmusteena on 15 mm + 15 mm eristeet.
Aseen runkoputki ei saa tuntua mistään kohtaa pehmusteen läpi asetta sormin tunnusteltaessa. Erityisesti aseen kärkien on oltava hyvin pehmustettu. Pistokärki ei saa mahtua kokonaisuudessaan silmäkuoppaan. Aseilla joilla on tarkoitus tehdä pistoja, tulee olla pehmustettu pistokärki jossa on aseen koosta riippuen vaahtomuovia pehmusteena. Miekan pistokärjessä vaahtomuovia tulee olla 5–10 cm keihäässä 15–40 cm.
Ulkonäkösyistä sekä pehmustevaurioiden vähentämiseksi aseet päällystetään yleensä ilmastointiteipillä.
Säännöt

Eri bofferiryhmissä on hieman erilaisia sääntöjä osumien laskemisen suhteen. Joissakin ryhmissä päähän lyöminen on kokonaan kielletty, mutta useimmissa pääosumat sallitaan. Tämän katsotaan lisäävän lajin turvallisuutta, kun päätä opetellaan aktiivisesti suojaamaan. Jotkut ryhmät jättävät sormiosumat laskematta.
Yleisesti vakiintuneiden sääntöjen mukaan osuma päähän tai keskivartaloon on tappava. Myös molempien käsien tai jalkojen menettämisestä seuraa kuolema. Mikäli osuma tulee raajaan, ei raajaa saa tämän jälkeen käyttää. Esimerkiksi jalkaan tulleen osuman jälkeen jalalle ei saa laskea painoa, vaan haavoittuneen tulee joko käydä taistelemaan polvilleen tai hyppiä toisella jalalla. Käteen tulleen osuman jälkeen aseen saa nopeasti vaihtaa terveeseen käteen, jonka jälkeen haavoittunutta kättä ei saa käyttää. Harrastus ei pyri simuloimaan realistista taistelua, vaan on itsenäinen pehmustetuilla aseilla käytävä laji. Näin ollen kivun näytteleminen ei kuulu asiaan; myöskään verenhukkaa tai osumien vakavuutta ei arvioida, ainoastaan kevytkin osuma on aina hyväksyttävä. Kevyidenkin osumien laskeminen perustuu siihen, että lajilla ei ole yleisiä suojavarustevaatimuksia ja siten hyväksyttävän osuman kovuuden määrittäminen voisi aiheuttaa helposti ei-toivottavaa kovaa lyömistä. Boffaus on ennen kaikkea tekniikka-, ei voimalaji.
Boffauksessa käytetään toisinaan haarniskoita. Yleensä haarniskat antavat suojaamaansa osumakohtaan yhden panssaripisteen. Osuma tähän kohtaan vie panssaripisteen ja vasta seuraava osuma samaan osumakohtaan aiheuttaa vahinkoa. Haarniskoiden tyylin ja materiaalin tulee olla jossain määrin keskiaikaista haarniskaa muistuttavia. Tyypillisin boffauksessa käytetty haarniska on rengaspanssari. Yleisesti ottaen eri haarniskatyypeillä on vakiintuneet vaatimukset siitä, mikä hyväksytään panssaripisteen arvoiseksi suojaksi.
Harrastaminen Suomessa

Suomessa on noin 40–60 ryhmää, jotka boffaavat enemmän tai vähemmän säännöllisesti. Ryhmiä on lähes jokaisessa suuremmassa kaupungissa. Lisäksi boffausta harrastetaan erilaisilla treenileireillä ja taistelutapahtumissa. Suomalaisten boffaustapahtumien kalenteri löytyy SotahuutoWikistä. Lisäksi ryhmät järjestävät vuosittain lukuisia suljettuja treenitapahtumia, ja suomalaiset ovat osallistuneet satunnaisesti Virossa käytäviin bofferitaistelutapahtumiin. Myös jotkut seurakunnat ovat järjestäneet nuoremmille harrastajille boffauskerhoja.
Boffauksen vuosittainen päätapahtuma on Sotahuuto. Se järjestettiin ensimmäistä kertaa vuonna 2005 ja on kerännyt vuosi vuodelta enemmän osallistujia, yltäen vuonna 2009 jo noin 600:aan. Sotahuudossa kaksi tai useampaa armeijaa taistelevat suuria kenttä- ja metsätaisteluita kokonaisen viikonlopun ajan.
Vuoteen 2006 mennessä Suomen suurimman boffaustapahtuman Sotahuuto 2006 tilastojen perusteella harrastajien keski-ikä oli 18,9 vuotta. Naisten osuus harrastajista on noin 10 %.
Yleisesti boffausharrastukselle ei ole määritelty ikärajaa. Sotahuudossa se on kuitenkin 15 vuotta ja sitä myöten useimmissa muissa tapahtumissa. Treenileireillä ikärajat ovat olleet joustavampia, samoin kuin ryhmien omissa boffausharjoituksissa. Viikkotreenien ikäraja on täysin ryhmästä riippuvainen, mutta harvemmissa treeneissä on nähty alle 12–13-vuotiaita. Yleisesti ottaen kysymys on kuitenkin treenaajien kypsyydestä ja koosta eikä niinkään iästä.
Boffaus ulkomailla

Tyypillisesti muualla maailmassa boffaus liitetään voimakkaammin liveroolipelaamiseen kuin Suomessa, missä lajit ovat voimakkaasti eriytyneet. Myös ase- ja taistelusäännöissä on suurta vaihtelua maittain ja ryhmittäin.
Boffaus Yhdysvalloissa muistuttaa varusteiltaan suomalaista. Useissa Euroopan maissa sen yhteys liveroolipeleihin on erityisen vahva ja eurooppalaiset bofferiaseet eroavat materiaaleiltaan ja tyyliltään suomalaisista. lasikuiturunko ja lateksipäällyste ovat yleisiä Euroopassa kun taas Yhdysvalloissa PVC-runko ja ilmastointiteippipäällyste ovat yleisempiä.
Aiheesta muualla

Sotahuuto-tapahtuman kotisivut
Suomalaisten bofferiseurojen yhteystietoja (Arkistoitu – Internet Archive)
Suomen suurimman boffaustapahtuman "Sotahuudon" oma Wiki
Torino Porta Nuova

| Stazione di Torino Porta Nuova |
| --- | --- |

Perustiedot
Sijainti:  45°03′45″N, 07°40′44″E
Kunta:  Torino
Valtio:  Italia
Avattu:  1864
Liikenne
Liikennöitsijä(t):  Rete Ferroviaria Italiana
Asemarakennus
Rakennettu:  1861–1868
Ratapiha
Raiteisto:  20
Torino Porta Nuova on Torinon päärautatieasema ja Torinon seudun paikallisliikenteen keskus. Porta Nuova on Italian vilkkain asema Rooman ja Milanon päärautatieasemien jälkeen. Sen vuotuinen matkustajamäärä on noin 70 miljoonaa.
Porta Nuovan terminaalin rakennustyö aloitettiin 1861 insinööri Alessandro Mazzucchettin (1824–1894) johdolla. Terminaali suunniteltiin funktionalistiseksi, ja samalla sen julkisivun haluttiin olevan sopusoinnussa Piazza Carlo Felicen monumentaalirakennusten kanssa. Asemahallin taidemaalauksista vastasi kuvataiteilija Francesco Gonin (1808–1889). Puolisen vuosisataa myöhemmin asemarakennusta laajennettiin Torinon maailmannäyttelyä (Esposizione internazionale di Torino, 1911) varten. Huomattavia rakenteellisia uudistuksia toteutettiin myös 1940 ja 1951. Seuraavat merkittävät uudistukset tehtiin 2016.
Porta Nuova liitettiin Torinon metroon 2007. Myös Torinon toiseksi tärkein rautatieasema Torino Porta Susa sijaitsee metrolinjalla; Porta Nuovan ja Porta Susan välillä on kaksi metroasemaa.
Käännös suomeksi
Käännös suomeksi
Brooklynin vampyyri

| Brooklynin vampyyri> Vampire in Brooklyn |
| --- | --- |

Ohjaaja:  Wes Craven
Käsikirjoittaja:   Charles Murphy  Michael Lucker  Christopher Parker 
Tuottaja:   Eddie Murphy  Mark Lipsky 
Säveltäjä:  J. Peter Robinson
Kuvaaja:  Mark Irwin
Leikkaaja:  Patrick Lussier
Lavastaja:   Gary Diamond  Cynthia Kay Charette 
Pääosat:   Eddie Murphy  Angela Bassett  Allen Payne  Kadeem Hardison  Zakes Mokae 
Valmistustiedot
Valmistusmaa:  Yhdysvallat
Tuotantoyhtiö:  Paramount Pictures
Levittäjä:  Paramount Pictures
Ensi-ilta:  1995
Kesto:  98 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Brooklynin vampyyri (engl. Vampire in Brooklyn) on vuonna 1995 ensi-iltaan tullut kauhukomediaelokuva. Pääosia siinä näyttelevät Eddie Murphy, Angela Bassett, Allen Payne, John Witherspoon, Zakes Mokae ja Joanna Cassidy. Elokuvan on ohjannut Wes Craven.
Näyttelijöitä

| 0 | 1 | 2 |
| --- | --- | --- |
|  Eddie Murphy  | … |  Maximillian / Guido   |
|  Angela Bassett  | … |  Rita Veder   |
|  Allen Payne  | … |  etsivä Justice   |
|  Kadeem Hardison  | … |  Julius Jones   |
|  John Witherspoon  | … |  Silas Green   |
|  Zakes Mokae  | … |  lääkäri Zeko   |
|  Joanna Cassidy  | … |  komisario Dewey   |
Aiheesta muualla

Brooklynin vampyyri Elonet.
Brooklynin vampyyri Internet Movie Databasessa (englanniksi)
Tikkaset

| Tikkaset |
| --- | --- |
 Rusoniskatikkanen (Picumnus temminckii)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Tikkalinnut Piciformes
Heimo::  Tikat Picidae
Suku::  Tikkaset   Picumnus  Temminck, 1825
Katso myös
   Tikkaset Wikispeciesissä   Tikkaset Commonsissa 
Infobox OKNimi-testi OK: 
Tikkaset (Picumnus) on tikkojen heimoon kuuluva lintusuku.
Lajeja

Amazonianraitatikkanen (Picumnus aurifrons)
Ecuadorintikkanen (Picumnus sclateri)
Harlekiinitikkanen (Picumnus steindachneri)
Helmitikkanen (Picumnus exilis)
Isotikkanen (Picumnus rufiventris)
Kanelitikkanen (Picumnus cinnamomeus)
Kiilasuomutikkanen (Picumnus albosquamatus)
Liaanitikkanen (Picumnus cirratus)
Napontikkanen (Picumnus castelnau)
Okratikkanen (Picumnus limae)
Oliivitikkanen (Picumnus olivaceus)
Orinocontikkanen (Picumnus pumilus)
Peruntikkanen (Picumnus subtilis)
Raitarintatikkanen (Picumnus spilogaster)
Ruskokorvatikkanen (Picumnus granadensis)
Ruskoperätikkanen (Picumnus minutissimus)
Ruskotikkanen (Picumnus fulvescens)
Rusoniskatikkanen (Picumnus temminckii)
Suomutikkanen (Picumnus squamulatus)
Tuliniskatikkanen (Picumnus fuscus)
Täpläliaanitikkanen (Picumnus dorbygnianus)
Täplätikkanen (Picumnus pygmaeus)
Täplävatsatikkanen (Picumnus innominatus)
Uruguayntikkanen (Picumnus nebulosus)
Várzeatikkanen (Picumnus varzeae)
Viidakkoraitatikkanen (Picumnus lafresnayi)
Aiheesta muualla

BirdLife Suomi ry: Maailman lintujen suomenkieliset nimet 3., uudistettu painos (2018)
Bergamo

| Bergamo |
| --- | --- |

 lippu:  vaakuna
 Bergamo
 Koordinaatit: 45°42′0″N, 9°40′0″E 
Valtio:   Italia
Alue:  Lombardia
Maakunta:  Bergamo
Pinta-ala:  
 – Kokonaispinta-ala:  39,6 km²
Väkiluku (2014):  118 756
 – Väestötiheys:  3 100 as./km²
 
 www.comune.bergamo.it 
Infobox OKVirheellinen NIMI-arvo: 
Näkymä Bergamon keskustaan.
Bergamo (itälombardiksi Bèrghem) on kaupunki Alppien juurella Lombardiassa Pohjois-Italiassa. Se on samannimisen maakunnan pääkaupunki. Kaupungissa oli 118 756 asukasta vuonna 2014.
Maantiede

Bergamon vanhakaupunki Città Alta eli Bergamo alta (yläkaupunki, Ylä-Bergamo) on rakennettu kukkulalle. Alpit päättyvät heti kukkulan eteläpuolella, josta alkaa Pojoen laakso. Kaupunki on myöhemmin kasvanut kukkulan juurelle ja on nimeltään Bergamo bassa eli Città Bassa (Ala-Bergamo, alakaupunki).
Bergamosta on Milanon keskustaan linnuntietä runsas 40 kilometriä.
Historia

Liguurit perustivat paikalle kylän nimeltä Barra 1200-luvulla eaa.
600-luvulla eaa. alueella asui etruskeja. He rakensivat ensimmäiset kivitalot ja asutuksen ympärille muurit. Gallialaiset valtasivat kaupungin vuoden 550 eaa. tienoilla. He antoivat kaupungille nykyisinkin käytössä olevan nimen Berghèm.
Gallialaiset ja roomalaiset taistelivat pitkään alueen herruudesta. 196 eaa. roomalaiset lopulta valtasivat kaupungin, jolloin sen nimeksi tuli Bergomum. Myöhemmin Bergomum sai municipiumin statuksen ja vuonna 49 eaa. Julius Caesar antoi Bergomumin asukkaille Rooman kansalaisoikeudet. Niihin aikoihin Bergomum oli menestyvä 10 000 asukkaan kaupunki.
Rooman hajoamisen jälkeen 400-luvulla Bergamum vallattiin moneen kertaan. Vuonna 402 kaupunkiin hyökkäsivät Alarikin johdolla visigootit. Attilan hunniarmeija tuhosi sen vuonna 450. Sen jälkeen tulivat vandaalit ja alaanit (455), Bysantin armeija (476) ja ostrogootit. 569 langobardit asettuivat melkein autioituneeseen kaupunkiin.
1428 Bergamosta tuli osa Venetsian tasavaltaa. 1500-luvun alussa Ranska valloitti kaupungin kahdesti ja Espanja seitsemän kertaa. Venetsia valloitti kaupungin takaisin jokaisen kerran jälkeen. 1561 venetsialaiset aloittivat uuden kaupunginmuurin rakennustyöt. Kaupunkiin iski rutto vuonna 1630. Se tappoi arviolta 10 000 ihmistä Bergamossa.
1796 Napoleon teki lopun venetsialaisten valtakaudesta. Ranskalaisten johdolla perustettiin lyhytikäinen Bergamon tasavalta (Repubblica Bergamasca). Napoleonin kukistuttua Bergamo siirtyi Itävallan alaisuuteen Wienin kongressin päätöksellä. 1848 bergamolaiset kapinoivat itävaltalaisia vastaan. Bergamoon rakennettiin rautatie 1857.
1859 Giuseppe Garibaldi vapautti Bergamon Itävallan alaisuudesta ja kaupunki liittyi yhdistyneeseen Italiaan. Bergamolaiset osallistuivat aktiivisesti Italian yhdistymisponnistuksiin. Kaupungille annettiin sen kunniaksi arvonimi Città dei Mille.
1872 kaupungin hallintoelimet siirrettiin kukkulalta alakaupunkiin, josta oli vähitellen tullut kaupungin toiminnallinen keskus. 1889 Kaupunkiin asennettiin sähkövalaistus. Toisessa maailmansodassa Bergamo ei joutunut ilmapommitusten kohteeksi. Bergamon lentokenttä avattiin vuonna 1972.
Vuoden 2020 koronaviruspandemia iski voimakkaasti Bergamoon.
Kulttuuri

Kreivi Giacomo Carraran vuonna 1793 perustama Carraran akatemia (l'Accademia Carrara)  on taidemuseo ja taideoppilaitos.
Urheilu

Jalkapalloseura Atalanta Bergamasca Calcio pelaa Italian pääsarjassa Serie A:ssa.
Liikenne

Bergamossa liikkumista helpottaa keskustasta ylös vanhaankaupunkiin nouseva kiskoköysirata, funicolare. Milanon ja Venetsian välinen moottoritie kulkee kaupungin ohi. Junamatka Bergamosta Milanoon kestää alle tunnin. Orio al Serion lentoasema, joka on yksi kolmesta Milanon lähistön kansainvälisestä kentästä, sijaitsee Bergamossa.